4 November 2013 | Maroela Media
Alles vir Maandag 4 November 2013
'n Lewenspolis het met waarnemende regter Patrick Maqubela se afsterwe R20 miljoen aan sy boedel uitbetaal.
Die SA Joodse Raad van Afgevaardigdes het hul misnoë uitgespreek oor 'n opmerking deur Maite Nkoana-Mashabane, minister van internasionale betrekkinge, dat Suid-Afrikaanse ministers nie Israel besoek nie.
Niemand is nog in hegtenis geneem in verband met die moord op ses mense wat van bendebedrywighede in Khutsong, wes van Johannesburg, beskuldig is nie.
Die uitspraak in die moordverhoor van Thandi Maqubela is Maandagoggend vertraag toe haar prokureur 'n aansoek ingedien het dat die saak weer oopgemaak moet word.
Solidariteit se onbillikearbeidspraktyk-saak teen die SAPD namens kol. Kobus Roos, wat al jare lank vergeefs probeer om korrupsie binne die SAPD aan die kaak te stel, het Maandag in die arbeidshof in Johannesburg afgestaan om te bepaal of 'n skikking bereik kan word.
'n Klag oor 'n insetsel op die kykNET-program, Kwêla, was nie onstellend genoeg vir die Uitsaaiklagtekommissie (UKKSA) om te ondersoek nie.
Logan Hamby (6) is in Miami, Amerika deur 'n haai aangeval, maar hy het wonderbaarlik oorleef nadat vreemdelinge die haai aangedurf het.